BRALKA: To je video projekta ADLAB PRO,
ki ga financira Evropska unija.
Licenca za uporabo avtorskih del je prosta.
NINA: Sem Nina Reviers z univerze v Antwerpnu.
V tem videu bom govorila o zakonodaji v zvezi z avdiodeskripcijo.
Gledate 10. del v Modulu 1, Splošna predstavitev.
Zakonodaja je zahtevno in obsežno področje.
Obstajajo globalni, evropski, državni in lokalni predpisi o AD.
Poleg tega se državni in lokalni predpisi
med državami ali pokrajinami lahko razlikujejo.
V tem videu se bomo posvetili štirim vrstam pravnih zahtev.
Zahtevam na mednarodni ravni, na evropski ravni,
zakonodaji na lokalni ravni ter pravnim zahtevam glede avtorstva.
Na mednarodni ravni je glede dostopnosti ključni dokument
Mednarodna konvencija o pravicah invalidov.
Ta konvencija ZN je bila prvi mednarodni dokument,
ki je določil minimalne zakonske pravice invalidnih oseb
in služil kot pobuda za razvoj storitev za dostopnost,
tudi storitev za dostopnost medijev.
Na evropski ravni imamo dva pomembna dokumenta.
Evropski akt o dostopnosti
in Direktivo o avdiovizualnih medijskih storitvah.
Evropski akt o dostopnosti želi izboljšati evropski trg
za dostopne izdelke in storitve z odstranjevanjem ovir,
ki so nastale zaradi različnih zakonodaj.
Zadeva raznolike izdelke in storitve, tudi avdiovizualne medije.
Direktiva o avdiovizualnih medijskih storitvah določa koordinacijo
državnih zakonodaj o vseh avdiovizualnih medijih.
V členu, ki obravnava dostopnost storitev, piše, navajam:
Države članice naj spodbujajo ponudnike medijskih storitev
k dostopnosti vsebin osebam z okvaro vida in sluha.
Z drugimi besedami, direktiva ni zavezujoč dogovor.
Države lahko priporočila izvršujejo po lastni presoji.
Državna in lokalna zakonodaja o dostopnosti in AD
se od države do države razlikuje.
Za več o zakonodaji v svoji državi obišcite MAPAccess.org,
spletno stran, posvečeno medijski dostopnosti.
Ponuja t. i. "accessometer",
ki kaže trenutno stanje zakonodaje v različnih državah.
Tu lahko vidite, da mednarodne in evropske zahteve
lokalno in regionalno izvajajo različno
in z različno stopnjo izvršljivosti.
Ukrepe lahko razdelimo v tri skupine.
Prva so državni in lokalni zakoni,
ki veljajo za javne in zasebne postaje.
V Evropi je AD v zakon prvo vključilo ZK
z Zakonom o radiodifuziji iz l. 1996.
Sledijo panožni zakoni, npr. dogovori z javnimi radiotelevizijami,
ki obstajajo v več evropskih državah. Primer je Flandrija,
kjer so AD in zvočni podnapisi že od leta 2007
vključeni v letni nacrt javne radiotelevizije VRT.
Zadnja skupina so različni ukrepi za spodbujanje AD zunaj filma in TV.
Primer je spet Flandrija, kjer organizacije lahko dobijo subvencijo
za gledališke, športne in druge dogodke,
dostopne posebnim skupinam, tudi ljudem z okvaro vida.
Omenjene uredbe določajo različne deleže AD.
V ZK in na Poljskem odrejajo kvoto.
Drugje, npr. v Flandriji, le zahtevajo ponudbo AD.
Zaradi regionalnih zakonov se ponekod trudijo bolj kot drugje.
Primer sta Flamska v Belgiji in Bavarska v Nemčiji.
Morda je zato stanje AD v Evropi različno in ponudba razdrobljena.
Za zaključek bi poudarila, da morajo opisovalci poznati
pravne zahteve glede avtorskih pravic.
Te zahteve za AD so nejasne,
vendar vedite, da mora producent AD dobiti dovoljenje
za opis AV-izdelka pri lastniku avtorskih pravic.
Razen pri nekomercialni uporabi AD.
Producent AD prenese avtorske pravice na zvočnega opisovalca.
Ta je nosilec avtorstva.
Producent mora dobiti dovoljenje za uporabo AD.
Pozanimajte se o zakonskih zahtevah pri vas
in poskrbite, da so ta vprašanja rešena v pogodbi.
BRALKA: Pripravo predstavitve je podprl ADLAB PRO.
Avdiodeskripcija: Laboratorij za razvoj novega profesionalnega profila.
Financira ga EU v okviru programa Erasmus+.
Ključno dejanje 2, strateško partnerstvo.
Številka projekta: 2016-1-IT02
KA203-024311.
V predstavitvi so predstavljeni podatki in mnenja avtorjev
in ni nujno, da odražajo uradno mnenje Evropske unije.
Ne institucije in telesa EU
ne njihovi predstavniki
niso odgovorni za uporabo tukaj predstavljenih podatkov.
To je bil video projekta ADLAB PRO. Partnerji projekta so:
Univerza v Trstu, Avtonomna univerza iz Barcelone,
Univerza v Antwerpnu, Univerza Adama Michiewicza,
RTV Slovenija, Utopian Voices, Sound Focus
in Kraljevi inštitut za slepe, Velika Britanija.
ADLAB PRO financira Evropska unija.
Licenca za uporabo avtorskih del je prosta.